Mūsa (Ceraukstes pagasts)
Šis raksts ir par apdzīvotu vietu Ceraukstes pagastā. Par citām jēdziena Mūsa nozīmēm skatīt nozīmju atdalīšanas lapu. Mūsa ir ciems Bauskas novada Ceraukstes pagastā, pagasta lielākā apdzīvotā vieta. Izvietojies pagasta ziemeļrietumos Bauskas pilsētas pierobežā Mūsas labajā krastā pie autoceļa A7 5 km no pagasta centra Ceraukstes, 3,4 km no novada domes Bauskā un 70 km no Rīgas. Apdzīvotā vieta izveidojusies pēckara gados kā padomju saimniecības «Bauska» ciemats. Mūsas ciemā atrodas bērnudārzs, doktorāts, vairāki veikali.